8-ajame dešimtmetyje iš Jungtinių Tautų organizacijos pasitraukusio Taivano padėtis tarptautinėje arenoje susvyravo. 9-ojo dešimtmečio pabaigoje šalyje kilo daugybė socialinių judėjimų, po kurių Taivanas tapo demokratiškas. Šalies ekonomika ėmė sparčiai augti, sėkmingai susiklostė Cai Kunlino karjera, ramiai užaugo vaikai. Tačiau vis labiau atvirėjančioje visuomenėje išryškėjo nerimastinga „maištininko“ prigimtis, ir prasidėjo naujas gyvenimo etapas. „Žmogus iš Taivano“ – komiksas apie Cai Kunliną, Taivano pilietį, aktyvistą ir politinį kalinį, kurio biografija chronologiškai papasakota keturiose knygose. Sudėtinga, šalies pervartų paženklinta Cai Kunlino gyvenimo istorija atspindi paties Taivano augimą ir kelią į nepriklausomybę. „Žmogus iš Taivano“ 1 knyga „Žmogus iš Taivano“ 2 knyga „Žmogus iš Taivano“ 3 knyga Ju Peijun (Yu Pei-yun) – Taivano universiteto užsienio kalbų ir literatūros absolventė, daktaro laipsnį apsigynusi Očianomidzu universitete Japonijoje. Šiuo metu dėsto Taidongo universiteto Vaikų literatūros institute. Kūryba apima rašymą, vertimą ir kritiką. Džou Dziansinas (Zhou Jian-xin) – grafikas, iliustruotojas, unikaliai jungiantis skirtingas medžiagas ir stilius, juos derinantis prie kiekvienos istorijos. Nuo 2009 m. išleido apie 10 paveikslėlių knygų, pelnė įvairių apdovanojimų. Knygą dalinai finansavo Kinijos respublikos (Taivano) kultūros ministerija Autorė: Yu Pei-yun Iliustratorius: Zhou Jian-xin Vertėja: Ieva Driukienė Originalo kalba: kinų Originalus pavadinimas: Son of Formosa IV Maketas: Asta Puikienė Leidėjas: Aukso žuvys Išleidimo metai: 2026 Viršelis: minkštas su atvartais Puslapių skaičius: 184 ISBN: 978-609-8335-89-7 Kalba: lietuvių